**Útmutató a „Szakképzési Hídprogram ösztöndíj és pótlék elszámolása” megnevezésű dokumentum kitöltéséhez**

1. Kérjük, töltsék ki az űrlap felső részében található táblázat mezőit (1-8.) a Kedvezményezett adataival. A 6-8. sorban kérjük, a Szakképzési Hídprogrammal közvetlenül foglalkozó kapcsolattartó személy nevét és közvetlen elérhetőségeit szíveskedjenek megadni.
2. A ***„9. Az elszámolás időszaka”*** táblázatban az elszámolással érintett tanév és tanfélév beírásra került, a cellák nem módosíthatók.
3. A kitöltés során kizárólag a szürke mezők tölthetők. Azon mezők, amelyekbe nem tudnak adatot rögzíteni, írásvédettek. Kérjük, ezeket az automatikusan kitöltött adatokat ellenőrizni szíveskedjenek, és amennyiben egy levédett cella adataiban hibát találnak, azt jelezzék a szakkepzesihid@nive.hu e-mail címre.
4. A ***„10.* *Ösztöndíj elszámolása”*** megnevezésű táblázat kitöltése:

* A „C-E” oszlopok adatait az érintett elszámolási időszakra benyújtott igénybejelentő adatlap 10. és 11. táblázata alapján szükséges kitölteni. Az „F” oszlop ezen adatok alapján automatikusan kitöltésre kerül.
* Az „Ösztöndíjas tanulói létszám az elszámolással érintett hónapok tekintetében” oszlopok celláiba a Szakképzési Hídprogram ösztöndíjában részesült tanuló létszámot kell feltüntetni, a pótigényes létszámmal együtt. A beírt értékek alapján a táblázat automatikusan kiszámolja a „Kifizetett ösztöndíj” és a „Különbözet” megnevezésű oszlopok mezőit.
* Az első félév elszámolása során a 6. és 7. hónapban csak előző időszakra vonatkozó pótigény számolható el.
* Kérjük, az egyes hónapok esetében, az adott hónapban ösztöndíjban részesült létszámot tüntessék fel.
* A kifizetett ösztöndíj nem lehet több az igényelt ösztöndíjnál, tehát azon tanulókról kell elszámolni, akik tekintetében az igénylést benyújtották.
* Az elszámolás időszakára vonatkozó, de az előző igénylésben nem szereplő ösztöndíj összegét a következő igénylési időszakban pótigényként igényelhetik meg.

1. A ***„11. Pótlék elszámolása”*** megnevezésű táblázat kitöltése:

* A „C-D” oszlopok celláiban az Ösztöndíjas tanulói létszámot szükséges feltüntetni a pótlékalapként számító időpontokban. Kérjük, a „C” és „D” oszlopba ugyanazt, a jogszabály szerinti alapot képező (évfolyamtól és tanfélévtől függően) szeptember 1-jei, október 15-i vagy február 1-jei Szakképzési Hídprogramban résztvevő, tanulói jogviszonnyal rendelkező tanulói létszámot tüntessék fel. Amennyiben pótigény is szerepelt az előző igényben, úgy a pótigénylést érintő létszámot is szükséges hozzáadni.
* Az „E” oszlop celláiba az évfolyamot sikeresen végzők, illetve a képzést lezáró vizsgákat sikeresen teljesítők számát kell feltüntetni. Az első félév elszámolása során csak az előző időszakra vonatkozó pótigénnyel érintett létszám tüntethető fel.
* „F-G” oszlopok cellái írásvédettek, azok adatait a táblázat automatikusan számolja az előző mezőkben megadott értékek alapján.
* „H” oszlopba kérjük, a munkáltatót terhelő adóteher összegét a hatályos jogszabálynak megfelelően szíveskedjenek feltüntetni.
* „I” oszlop cellái írásvédettek, azok adatait a táblázat automatikusan számolja az előző mezőkben megadott értékek alapján.
* „J-K” oszlopok adatait az érintett elszámolási időszakra benyújtott igénybejelentő adatlap 12. és 13. táblázatai alapján szükséges kitölteni.
* „L-M” oszlopok cellái írásvédettek, azok adatait a táblázat automatikusan számolja az előző mezőkben megadott értékek alapján.

1. A ***„12. Lebonyolítási költségtérítés elszámolása”*** megnevezésű táblázat kitöltése:

* A „Kiutalt lebonyolítási költségtérítés összege” automatikusan kerül kitöltésre, mely a tanfélévre kiutalt ösztöndíj összegének 2%-a. Amennyiben nem megfelelő a megjelenő összeg, kérem, szíveskedjenek ellenőrizni a 10. táblázat D és E oszlopaiba beírt adatokat.
* Amennyiben nem került felhasználásra a 2%, kérem, szíveskedjenek jelezni.
* A „C-E” oszlopok adatait a táblázat automatikusan számolja az előző mezőkben megadott értékek alapján.

1. A ***„13. Elszámolási összesítő”*** megnevezésű táblázat mezői írásvédettek, mivel azok értékei automatikusan kerülnek kiszámításra az előző táblázatokban megadott értékek alapján.

**Útmutató a „Szakképzési Hídprogram ösztöndíj és pótlék igénylése” megnevezésű dokumentum kitöltéséhez**

1. Kérjük, töltsék ki az űrlap felső részében található táblázat mezőit (1-8.) a Kedvezményezett adataival. A 6-8. sorban kérjük, a Szakképzési Hídprogrammal közvetlenül foglalkozó kapcsolattartó személy nevét és közvetlen elérhetőségeit szíveskedjenek megadni.
2. A ***„9. Az igénylés időszaka”*** táblázatban az elszámolással érintett tanév és tanfélév beírásra került, a cellák nem módosíthatók.
3. A kitöltés során kizárólag a szürke mezők tölthetőek. Azon mezők, amelyekbe nem tudnak adatot rögzíteni, írásvédettek. Kérjük, ezeket az automatikusan kitöltött adatokat ellenőrizni szíveskedjenek, és amennyiben egy levédett cella adataiban hibát találnak, azt jelezzék a szakkepzesihid@nive.hu e-mail címre.
4. A ***„10. Ösztöndíj igénylése”*** megnevezésű táblázat kitöltése:

* Tekintettel a kifutó rendszerre, ösztöndíj nem igényelhető.

1. A ***„11. Az ösztöndíj pótigénylése”*** megnevezésű táblázat kitöltése:

* A „Pótigényléssel érintett ösztöndíjas tanulói összlétszám” megnevezésű oszlop mezői írásvédettek, mivel azok értékei automatikusan kerülnek kiszámításra a többi mezőben megadott érték alapján.
* Az „Ösztöndíjas tanulói létszám az elmaradt hónapok tekintetében” megnevezésű oszlopokban az adott időszakot megelőző időszakra igényelt és elszámolt létszámon felüli tanulói létszámokat lehet feltüntetni.
* Itt lehetséges feltüntetni az előző időszakban kifizetett, de az előző igénylésben nem szereplő ösztöndíj összegét.
* Szeptembertől január (D-H) vagy februártól augusztus hónapig (D-J), a havonta ösztöndíjban részesülő tanulók létszámát szükséges feltüntetni.
* Az „Igényelt összeg” megnevezésű oszlop mezői írásvédettek, mivel azok értékei automatikusan kerülnek kiszámításra a többi mezőben megadott érték alapján.
* A tanulói létszámoknál csak egész értékek adhatóak meg.

1. A ***„12. Pótlék igénylése”*** megnevezésű táblázat kitöltése:

* Tekintettel a kifutó rendszerre, pótlék nem igényelhető.

1. A ***„13. Pótlék pótigénylése”*** megnevezésű táblázat kitöltése:

* A „C” és „D” oszlopban a pótigénnyel érintett, jogviszonnyal rendelkező tanulók létszámát kell feltüntetni évfolyam szerinti pótlék alap tekintetében, továbbá a pótigénylést érintő hónapok számát.
* „E” oszlop celláit a táblázat automatikusan tölti az előzőekben megadott adatok alapján.
* Az „F” oszlopba kérjük, a hatályos jogszabályoknak megfelelően tüntessék fel a munkáltatót terhelő adóteher összegét.
* „G” oszlop celláit a táblázat automatikusan tölti az előzőekben megadott adatok alapján.

1. A ***„14. Lebonyolítási költségtérítés igénylése”*** megnevezésű táblázat kitöltése:

* Tekintettel a kifutó rendszerre, lebonyolítási költségtérítés nem igényelhető.

1. A ***„15. Lebonyolítási költségtérítés pótigénylése”*** megnevezésű táblázat mezői írásvédettek, mivel azok értékei automatikusan kerülnek kiszámításra az előző táblázatok értékei alapján.
2. A ***„16. Igénylés összesítő”*** megnevezésű táblázat mezői írásvédettek, mivel azok értékei automatikusan kerülnek kiszámításra a többi mezőben megadott érték alapján.
3. A ***„17. Kiutalási összesítő”*** megnevezésű táblázat kitöltése mezői írásvédettek. A 17.4 B és 17.4 D cellák értékei automatikusan kerülnek kiszámításra a többi mezőben megadott értékek alapján. Az „Elszámolás szerinti egyenleg” megnevezésű oszlop 17.4 cellájába az előző időszak elszámolása során kimutatott maradvány összeg kerül feltüntetésre.

Amennyiben az adataikban változás történt, kérjük, hogy az elszámolások, illetve igénylések benyújtásakor az esetleges változásokról írásban szíveskedjenek tájékoztatást nyújtani a kapcsolódó dokumentumok benyújtásával egyidejűleg.

2021. augusztus

Nemzeti Szakképzési és Felnőttképzési Hivatal